MUNICIPIUL CRAIOVA

CONSILIUL LOCAL AL MUNICIPIULUI CRAIOVA
HOTĂRÂREA NR. 59
 Consiliul Local al Municipiului Craiova, întrunit în şedinţa extraordinară din data de 11.02.2010;

  Având în vedere raportul nr.19613/2010 întocmit de Direcţia de Proiecte, Programe de Dezvoltare, Tehnică şi Investiţii prin care se propune modificarea Hotărârii Consiliului Local al Municipiului Craiova nr.311/2008 referitoare la aprobarea proiectului (cererea de finanţare) pentru „Centrul Multifuncţional Craiova – Pavilion Central”, în vederea solicitării unei finanţări nerambursabile, în cadrul Programului Operaţional Regional 2007 – 2013;  


În conformitate cu prevederile Legii nr.273/2006 privind finanţele publice locale, Hotărârii Guvernului nr.28/2008 privind aprobarea conţinutului – cadru al documentaţiei tehnico – economice aferente investiţiilor publice, cu modificările şi completările ulterioare, Hotărârii Guvernului nr.759/2007 privind regulile de eligibilitate a cheltuielilor efectuate în cadrul operaţiunilor finanţate prin programe operaţionale, cu modificările şi completările ulterioare şi Ordinului nr.267/208 privind aprobarea categoriilor de cheltuieli eligibile pentru domeniul major de intervenţie „Dezvoltarea durabilă a structurilor de sprijinire a afacerilor de importanţă regională şi locală” în cadrul axei prioritare „Sprijinirea dezvoltării mediului de afaceri regional şi local” din cadrul Programului operaţional regional 2007 – 2003;
 
În temeiul art.36 alin.2 lit. b coroborat cu alin. 4 lit.d, art.45 alin.3  şi art.61 alin.2 din Legea nr.215/2001, republicată, privind administraţia publică locală; 

HOTĂRĂŞTE:

Art.1. Se aprobă modificarea articolelor 1, 2, 3 şi 4 ale  Hotărârii Consiliului Local al Municipiului Craiova nr.311/2008, şi vor avea următorul conţinut:

           „ Art.1.Se aprobă Proiectul (cererea de finanţare) cu titlul „Centrul Multifuncţional Craiova – Pavilion Central”, în vederea contractării  unei finanţări nerambursabile, în cadrul Programului Operaţional Regional 2007 – 2013, Axa prioritară 4 – Sprijinirea dezvoltării mediului de afaceri regional şi local, Domeniul de intervenţie 4.1 – Dezvoltarea durabilă a structurilor de sprijinire a afacerilor de imporţanţă regională şi locală, proiect cu o valoare totală de 84.085.092,23 lei, prevăzut în anexa care face parte integrantă din prezenta hotărâre.
                 Art.2.Se aprobă noii indicatori tehnico-economici pentru investiţia „Centrul multifuncţional Craiova – Pavilion Central” rezultaţi în urma elaborării devizului general la faza PT:
               1.Valoarea totală a investiţiei                   84.037.732 lei, inclusiv T.V.A.       

                                                                                   (19.946.295 Euro)

       Valoarea (C+M)                                     60.148.950 lei, inclusiv T.V.A  

        ( 1 euro = 4,2132 lei)                               (14.276.310 Euro)
              Art.3. Cota de co-finanţare a proiectului prevăzut la art.1, va fi asigurată de    Consiliul Local al Municipiului Craiova, după cum urmează:

· 33.157.133 lei (7.869.822 euro), reprezentând contribuţia proprie la cheltuielile eligibile, în procent de 50% din valoarea totală eligibilă a proiectului;

· 4.893.934 lei (1.161.572 euro), reprezentând contribuţia proprie la cheltuielile neeligibile;

· 12.876.892,23 lei (3.056.321 euro) – reprezentând TVA, din care:   
                                   - 12.599.710,54 lei (2.990.532 euro), reprezentând TVA                 aferente cheltuielilor eligibile, care va fi rambursată de la bugetul de stat;

                              - 277.181,69 lei  (65.789 euro), reprezentând TVA aferente cheltuielilor neeligibile, care va fi finanţată din bugetul local.

                          (1 euro = 4,2132 lei)

              Art.4. Consiliul Local al Municipiului Craiova va asigura cofinanţarea proiectului, astfel:

· 1.734.593,90 lei (411.705 euro) – de la bugetul local;

· 49.193.365,33 lei (11.676.010 euro) – prin contractarea unui credit bancar”.
Art.2.  Pe data prezentei hotărâri, îşi încetează efectele Hotărârea Consiliului Local al        Municipiului Craiova nr. 398/2008.

Art.3. Primarul Municipiului Craiova, prin aparatul de specialitate: Serviciul Administraţie Publică Locală, Direcţia Economico-Financiară şi Direcţia  Proiecte, Programe de Dezvoltare, Tehnică şi Investiţii vor aduce la îndeplinire prevederile prezentei hotărâri.

